**UPUTE ZA PRIJAVITELJE**

**na Javni poziv za provedbu mjere razvoja e-mobilnosti**

**u Zagrebačkoj županiji** **u 2017. godini**

1. **PREDMET I CILJ JAVNOG POZIVA**

Predmet javnog poziva je dodjela bespovratnih potpora za izgradnju i stavljanje u rad e-punionica i pametnih klupe na području Zagrebačke županije u 2017. godini.

Odobrena i dodijeljena Potpora temeljem ovog javnog poziva smatra se potporom male vrijednosti i bespovratna je. Davatelj potpore je Zagrebačka županija.

1. **PRIHVATLJIVI PRIJAVITELJI**

Prihvatljivi prijavitelji su jedinice lokalne samouprave s područja Zagrebačke županije koje do prijave na ovaj javni poziv nemaju od strane Zagrebačke županije sufinanciranu i izgrađenu e-punionicu i/ili postavljenu pametnu klupu, ispunjavaju sve formalno-pravne i tehničke preduvjete za izgradnju i postavljanje e-punionice i/ili pametne klupe te imaju ugovorenu izgradnju i postavljanje e-punionice i/ili pametne klupe.

Svaki Korisnik može dobiti jednu potporu za e-punionicu i/ili pametnu klupu u jednoj kalendarskoj godini.

1. **PRIHVATLJIVI TROŠKOVI**

Prihvatljivi troškovi su svi izdaci koji se odnose na izgradnju i stavljanje u rad jedne e-punionice i/ili jedne pametne klupe, a koji će biti plaćeni najkasnije do 15. prosinca 2017. godine.

1. **VISINA IZNOSA POTPORE**

Visina iznosa potpore za izgradnju i stavljanje u rad e-punionice i pametne klupe iznosi 100% iznosa prihvatljivih troškova.

Maksimalna visina iznosa bespovratne potpore po jednom prijavitelju za e-punionicu iznosi 25.000,00 kn (uključujući PDV), a za pametnu klupu iznosi 16.000,00 kn (uključujući PDV).

Odobreni iznos financiranja za ugovorenu izgradnju i stavljanje u rad e-punionice i/ili pametne klupe može se isplatiti u roku 15 dana od potpisivanja ugovora, a jedinica lokalne samouprave je dužna prije isplate bespovratne potpore predati Županiji instrumente osiguranja koji će se utvrditi ugovorom o sufinanciranju između Zagrebačke županije i Korisnika, kao jamstvo namjenskog trošenja odobrenog iznosa sufinanciranja**.**

Korisnici sredstava ne mogu ostvariti sredstva u slučaju ne ispunjenja preuzetih obveza po ranije zaključenim ugovorima sa Županijom i/ili postojanja bilo kakvih dugovanja prema Županiji.

1. **KRITERIJI DODJELE POTPORE**

Kriteriji za dodjelu bespovratne potpore su:

1. ispunjenje svih formalno-pravnih i tehničkih preduvjete za izgradnju i stavljanje u rad e-punionice i/ili pametne klupe, a za e-punionice izdvajamo:

* odrediti najmanje 1 (jedno) odgovarajuće parkirno mjesto za električna vozila te ishoditi suglasnost vlasnika;
* odrediti odgovarajuće mjesto na kojem će se postaviti punionica, u neposrednoj blizini rezerviranih parkirnih mjesta, do 1 metar od ruba parkirnog mjesta (ishođene sve dozvole i suglasnosti vlasnika zemljišta za instalaciju punionice);
* odrediti trasu polaganja energetskih i komunikacijskih kablova između glavnog razvodnog ormara i mikro lokacije predviđene za instalaciju punionice te ishoditi potrebne suglasnosti od vlasnika zemljišta;
* dimenzionirati i položiti napojni kabel do punionice (u slučaju udaljenosti manjih od 60 metara između glavnog razvodnog ormara i mikro lokacije punionice, postaviti kabel tip FG70R 5 x 10 mm2 do svakog parkirnog mjesta);
* izvesti lokalno uzemljenje na mikro lokaciji ukoliko je udaljenost između punionice i glavnog razvodnog ormara veća od 5 metara;
* položiti komunikacijski kabel između glavnog razvodnog ormara i mikro lokacije predviđene za punionicu, te osigurati pristup internetu (javno dostupnu statičnu IP adresu); moguće je osigurati pristup internetu preko GSM rutera (potrebno naznačiti koja je opcija prihvatljiva);
* osigurati trofaznu odgovarajuću priključnu snagu od oko 1x11 kW po parkirnom mjestu (minimalno 7,4 kW priključak po svakom od rezerviranih parkirnih mjesta, optimalno 11kW, a idealno 22kW);
* položiti temeljno sidro za prihvat punionice ili osigurati prihvatni zid za montažu punionice u neposrednoj blizini parkirnog mjesta (do 1 metar udaljenosti).

1. redoslijed podnošenja prijava.
2. **PREPORUČENE MINIMALNE TEHNIČKE KARAKTERISTIKE**

Preporuka tehničkih karakteristika za e-punionicu:

* Punionica 1x22kW, type 2;
* Dostava, montaža i puštanja punionice u pogon na području Općine;
* Komplet RFID kartica;
* Upravljanje punionicama iz kontrolnog centra i održavanje;
* Integracija punionica sa (međunarodnom) eRoaming platformom i aktivna promocija;
* Autorizacija te mogućnost automatske naplate usluge punjenja putem SMS-a;
* Autorizacija te automatske naplate usluge punjenja putem kreditnih kartica (Master Card, Visa, Paypal);
* Isporuka detaljnih korisničkih uputa.

Preporuka tehničkih karakteristika za pametnu klupu:

* Foto naponski moduli ukupne snage preko 100W;
* Baterijski sustav kapaciteta iznad 50Ah;
* USB punjenje: broj portova 2, snage po portu 5W (1A);
* Zaštita od kratkog spoja;
* LED svjetlo;
* Bežično punjenje;
* Sustav hlađenja sjedala;
* GPS lociranje;
* Senzori (temperature, vlažnosti, kiše);
* Platforma za nadzor klupe s uvidom u stanje baterije, senzora i LED svjetla i prikazom broja USB punjenja;
* Automatsko ažuriranje putem interneta;
* Sustav Alarma putem platforme (WEB-a);
* Data promet: 300GB mjesečno.

1. **NAČIN PRIJAVE ZA DODJELU POTPORE**

Podnositelj prijave za dodjelu potpore dostavlja sljedeću dokumentaciju:

1. Ispunjen prijavni obrazac Zagrebačke županije,
2. Dokaz o ugovaranju izgradnje i stavljanja u rad e-punionice i/ili pametne klupe (original ili ovjerena kopija Ugovora ili narudžbenice),
3. Izjava 1. – Izjava o načinu financiranja projekta,
4. Izjava 2. – Izjava o nepostojanju dugovanja prema proračunu Zagrebačke županije.

Upute za prijavitelje i prijavni obrazac se preuzimaju na službenoj mrežnoj stranici Zagrebačke županije www.zagrebacka-zupanija.hr u rubrici „Natječaji / Javni pozivi / Upravni odjel za fondove Europske unije, regionalnu i međunarodnu suradnju“, pod nazivom **„Javni poziv za provedbu mjere razvoja e-mobilnosti u Zagrebačkoj županiji u 2017. godini“**, odnosno mogu se podići u Upravnom odjelu Zagrebačke županije za fondove Europske unije, regionalnu i međunarodnu suradnju, Zagreb, Ulica grada Vukovara 72/VI.

Prijava na Javni poziv podnosi se isključivo na propisanom i popunjenom obrascu, s priloženom traženom dokumentacijom, u zatvorenoj omotnici sa naznakom **„Javni poziv za provedbu mjere razvoja e-mobilnosti u Zagrebačkoj županiji u 2017. godini“**,isključivo preporučenom poštom na adresu:

Zagrebačka županija

Upravni odjel za fondove EU, regionalnu i međunarodnu suradnju

Ulica grada Vukovara 72/VI

10 000 Zagreb

Sva dodatna pojašnjenja ili informacije mogu se zatražiti na telefon 01/6009-467.

**Krajnji rok podnošenja prijava u okviru ovog Javnog poziva je 15. studenoga 2017. godine.**

Prijave koje ne budu dostavljene u propisanom roku, na način i u obliku koji su ovdje opisani, smatrat će se neprihvatljivima i neće se razmatrati.

1. **OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su obvezni prijavu za dodjelu potpora za sufinanciranje izgradnje i stavljanja u rad e-punionice i/ili pametne klupe izraditi sukladno ovim uputama i tekstu Javnog poziva, na način da prijavu ispune na obrascu za prijavu, uz prilaganje cjelokupne potrebne dokumentacije. Obrazac za prijavu dostupan je na službenoj mrežnoj (web) stranici Županije.

Prijava izrađena suprotno tekstu Javnog poziva i ovim Uputama smatrat će se neprihvatljivom i kao takva se neće razmatrati. Nepotpune prijave, prijave zaprimljene izvan roka i prijave zaprimljene nakon iskorištenja sredstava osiguranih u Proračunu Županije za 2017. godinu neće se razmatrati.

1. **PREGLED I OCJENA PRIJAVA**

Pregled pristiglih prijava na javni poziv izvršit će, te prijedlog odluke o dodjeli potpore izraditi Upravni odjel Županije za fondove Europske unije, regionalnu i međunarodnu suradnju.

Na temelju Prijedloga iz st. 1. ove točke Uputa Župan će donijeti Odluku o odabiru projekata i dodjeli sredstava za sufinanciranje.

KLASA: 302-02/17-01/04

URBROJ: 238/1-20-01/2-17-04

Zagreb, 24. listopada 2017.g.